20. Դիտավորյալ սպանությունների վերաբերյալ գործեր քննելիս անհրաժեշտ է, որ դատարանները պարզեն ոչ միայն տվյալ գործի կոնկրետ հանգամանքները, այլև հետազոտեն ու բացահայտեն այն պատճառներն ու պայմանները, որ ազդել են հանցագործության կատարմանը, մասնավորապես, նախկինում կատարված իրավախախտումների համար անպատժելիության, սպանության սպառնալիքների, ապօրինաբար զենք, ռազմամթերք ձեռք բերելու և պահելու մասին քաղաքացիների հայտարարություններն ու ահազանգերը ներքին գործերի մարմինների կողմից անհետևանք թողնելը և այլն: Այդպիսի հանգամանքներ բացահայտելու դեպքում դատարանները պետք է մասնավոր որոշմամբ համապատասխան մարմինների ղեկավարների ուշադրությունը հրավիրեն անհրաժեշտ միջոցներ ձեռք առնելու համար: